# NÁRODNÁ RADA SLOVENSKEJ REPUBLIKY

# VII. volebné obdobie

N á v r h

# UZNESENIE

# NÁRODNEJ RADY SLOVENSKEJ REPUBLIKY

z ........................ 2020

k porušeniu medzinárodného práva nerešpektovaním zvrchovanosti suverénneho štátu Irak ozbrojenými silami iného štátu, ktorý sa usiluje o možnosť zriadiť si na území Slovenskej republiky svoje vojenské základne

 **Národná rada Slovenskej republiky**

 v nadväznosti na politické postoje účastníkov závažných bezpečnostných incidentov v Iraku a uznesenie vlády Slovenskej republiky č. 16/2020 z 15. januára 2020

 **A. v y j a d r u j e z n e p o k o j e n i e**

nad porušením medzinárodného práva nerešpektovaním zvrchovanosti suverénneho štátu Irak  konaním a prítomnosťou  príslušníkov cudzích ozbrojených síl na jeho území;

 **B. ž i a d a**

 *vládu Slovenskej republiky,*

 aby bezodkladne v celom rozsahu a s konečnou platnosťou odmietla návrh Spojených štátov amerických na uzavretie Dohody o obrannej spolupráci (Defense Cooperation Agreement - DCA) medzi Spojenými štátmi americkými a Slovenskou republikou a ukončila proces rokovania o tomto návrhu,

 a aby uložila ministrovi zahraničných vecí a európskych záležitostí oznámiť Spojeným štátom americkým odmietnutie tohto návrhu Slovenskou republikou a ukončenie procesu rokovania o tomto návrhu;

 **C. p o v e r u j e**

 *predsedu Národnej rady Slovenskej republiky,*

 aby informoval vládu Slovenskej republiky o tomto uznesení.

Bratislava január 2020